Mustelinae

* se inndeling

**Mustelinae** er en underfamilie med små rovpattedyr og tilhører mårfamilien (*Mustelidae*). Underfamilien består av  de to slektene ***Mustela*** og ***Neogale***. Fire av artene i denne gruppa finnes i Norge, men bare tre av dem hører naturlig hjemme her. Den fjerde er amerikanssk og ble opprinnelig importert hit for pelsdyrfarming, fra hvor mange dyr har rømt og klart å etablere seg i norsk fauna.

Mustelinae består utelukkende av små, langstrakte og slanke arter med tilliggende tett og fin pels. Noen av artene har hvit vinterpels. Alle er kortlemmede dyr med ypperlige klatreegenskaper. Noen er også ypperlige svømmere med nær tilknytning til vann.

## Taksonimi
*[[#Inndeling|Neogale]]* er foreslått som nytt gruppenavn for de amerikansske veselartene. Det generiske navnet som til nå har blitt brukt for amerikansk mink, *Neovison*, støttes ikke av noen publisert fylogenetisk analyse, og bruken av det gjør slekten *Mustela* parafyletisk. *Neovison* ble foreslått som en underslekt av *Mustela* på morfologisk grunnlag av Baryshnikov og Abramov (1997), uten en tilhørende fylogenetisk analyse. De samme forfatterne foreslo også den nye underslekten *Cabreragale* for *[[Mustela felipei]]*, anerkjente *[[Mustela africana]]* i underslekten *Grammogale* Cabrera, 1940, og beholdt *[[Mustela frenata]]* i den nominelle underslekten sammen med *[[Mustela erminea]]* Linnaeus, 1758.

Abramov (2000) opphøyde senere *Neovison* til slektsnivå og presenterte et ikke-støttet slektstre som skulle begrunne hans nomenklatoriske forslag: amerikansk mink fremstod som søstergruppe til alle arter av *Mustela*, *M. frenata* og *M. erminea* ble gruppert som søsterarter, og *M. felipei* og *M. africana* var bare fjernt beslektet. Denne topologien for *Mustela* motsies av alle senere fylogenetiske analyser, inkludert Koepfli og Wayne (2003), Flynn *et al.* (2005), Koepfli et al. (2008), Harding og Smith (2009), Sato *et al.* (2012) og Law *et al.* (2018; 2019).

Amerikansk mink fremstår som søster til alle andre *Mustela* bare i analyser som mangler dens nærmeste slektninger: *M. frenata*, *M. felipei* og *M. africana*. I de eneste analysene som inkluderer alle fire artene, Harding og Smith (2009) og Law et al. (2018), ble den godt støttede gruppen *M. vison* (*M. frenata* (*M. africana*, *M. felipei*)) funnet som søstergruppe til alle øvrige arter av *Mustela*. Denne plasseringen antyder en gradvis, suksessiv kolonisering av Amerika sørfra.

### Fylogeni
Nyere genetisk forskning antyder at mårfamilien bør deles inn i åtte underfamilier. Forholdet mellom gruppene er ikke avklart, men det synes å være enighet om at *Taxidiinae* var den første linjen som splittet fra hovedlinjen. Likeledes synes det å være enighet om at *Lutrinae* og *Mustelinae* er søstergrupper.

### Inndeling
Inndelingen er alfabetisk og følger blant annet Sato *et al.* (2004), Fulton & Strobeck (2006) og Law, Slater & Mehta (2018).

* rovpattedyr, (Carnivora)
** Mustelidae, mårfamilien
*** Mustelinae
**** *[[Mustelinae|Mustela]]*
***** *[[Mustela altaica]]*, (altajsnømus)
***** *[[Mustela erminea]]*, (røyskatt)
***** *[[Mustela eversmanni]]*, (steppeilder)
***** *[[Mustela furo]]*, (fritte eller tamilder)
***** *[[Mustela haidarum]]*, 
***** *[[Mustela itatsi]]*, 
***** *[[Mustela kathiah]]*, (gulbukrøyskatt)
***** *[[Mustela lutreola]]*, (europeisk mink eller flodilder)
***** *[[Mustela lutreolina]]*, (indonesisk fjellrøyskatt)
***** *[[Mustela mopbie]]*, 
***** *[[Mustela nigripes]]*, (svartfotilder)
***** *[[Mustela nivalis]]*, (snømus)
***** *[[Mustela nudipes]]*, (barfotrøyskatt)
***** *[[Mustela putorius]]*, (ilder)
***** *[[Mustela richardsonii]]*, 
***** *[[Mustela sibirica]]*, (sibirflodilder)
***** *[[Mustela strigidorsa]]*, (striperøyskatt)
**** *[[Mustelinae|Neogale]]*
***** *[[Neogale vison]]*, (mink)
***** *[[Neogale frenata]]*, (langhalesnømus)
***** *[[Neogale felipei]]*, (columbiarøyskatt)
***** *[[Neogale africana]]*, (troperøyskatt)

## Referanser




## Eksterne lenker
* 
* «Mustelinae», *WikiSpecies*